87476349862

740413401043

ОРАЗБАЕВА Назым Ниязбеккызы,

Б.Түлкиев атындағы жалпы білім беретін мектебінің

қазақ тілі мен әдебиеті пәні мұғалімі.

Түркістан облысы, Төлеби ауданы

**М. ӘУЕЗОВТЫҢ 125 ЖЫЛДЫҒЫНА АРНАЛҒАН «АСҚАР ТАУ АЛЫСТАҒАН САЙЫН АЙҚЫН КӨРІНЕДІ...»**

Мақсаты:

Мұхтар Омарханұлы Әуезовтің өмірі мен шығармашылығымен таныстыру, Абай жолы роман – эпопеясымен таныстыру. Оқушыларды ұлылардың өмірінен үлгі алуға баулу, шығармашылық танымдарын толықтыру.

Мұхтар Әуезовтің әдеби көрмесі

 Көрініс « Көксерек» (үзінді )

**1 - жүргізуші:** - : Армысыздар құрметті ұстаздар,оқушылар, кеш қонақтары! Сіздер қәзір ғана тамашалаған көрініс қай шығармадан алынғанын және авторы кім екенін біліп отырған шығарсыздар?

**2-Жүргізуші**:Ендеше, ұлы тұлға,заңғар жазушы,қоғам қайраткері, Абайтанушы ғұлама ғалымның дүниеге келгеніне 125 жыл толуына орай өткізгелі отырған кешімізге қош келдіңіздер!

**2 - жүргізуші**: Әдебиеттің асқары іспеттес тұлғаның өмірі де, өзі де дара, дана. М. Әуезов - жомарт табиғаттың жарық дүниеге тым сараң сыйлайтын біртуары. XIX ғасырдың асқар белі Абай болса, ХХ ғасырдың заңғар биігі - Мұхтар Әуезов.

**Жібек**; Биік шыңнан көрінген ақылымен

Мұхтар - тұлға, Мұхтар - дара, Мұхтар – дана

Мың ғасырда бір - ақ рет туылатын

Алып шың, алып тұлға, Мұхтар ғана.

**Аяулым :**

Мұхтарымен мақтанады қазағым

Мұхтарымен алға ұмтылады қазағым

Абай жолын – қазағына саралап

Салып берген, салып берген Мұхтарым

**Нұрдос;**Ұлы Абайдай алыпты,

Қазақ деген халықты,

Таныстырып бар елге,

Абайды бізге танытты.

**Диана;**

Адамдық пен надандық,

Жақсылық пен жамандық,

Суреттердің бәрін де,

Оқып одан нәр алдық.

**Замира;** Аталса Абай есімі,

Әуезов түсер есіме,

Абай - Мұхтар қос есім,

Киелі болған өзіме.

**1 - жүргізуші** «Мұхтардың өзі де үлгі, өмірі де». Мұхтар Әуезов ғұмырнамасы

Құралай: Туған жері бұрынғы Семей уезінің Шыңғыс болысы (қазіргі Шығыс Қазақстан облысының Абай ауданы). Әкесі Омархан мен атасы Әуез сауатты кісілер болған. Атасы Әуез бен әжесі Дінасылдың тәрбиесінде болған бала Мұхтардың алғаш сауатын ашушы да атасы. Ол сол арқылы алты жасынан Абайдың өлеңдерін жаттап ауылдастарына оқып беретін дәрежеге жетеді.

**Диана:** 1908 жылы Семейдегі Камалиддин хазірет медресесінде оқып, одан орыс мектебінің дайындық курсына ауысады.

**Тұрсынбек:** 1910 жылы бес кластық орыс училищесіне түседі. Осы жерде оқып жүріп «Дауыл» атты алғашқы шығармасын жазады.

**Анель:** 1915 жылы Семей қалалық мұғалімдер семинариясына қабылданады. Оқып жүргенде Шәкәрім Құдайбердіұлының «Жолсыз жаза» дастаны негізінде «Еңлік - Кебек» пьесасын жазып, оны 1917 жылы маусым айында Ойқұдық деген жерде тіркестіріп тіккен киіз үй сахнасына шығарады.

**Көрініс « Еңлік-Кебек»**

**1 - жүргізуші**: 1918 жылы М. Әуезов Семей қаласының өкілі ретінде Омбы қаласында өткен жалпы қазақ жастарының құрылтайына қатысып, оның орталық атқару комитетінің мүшесі болып сайланады. Құрылтайда «Алашорда» үкіметі мен Алаш қозғалысының бағытын ұстанған «Жас азамат» атты Бүкілқазақстандық жастар ұйымы құрылады. Ұйымның белсенді мүшесі бола жүріп, «Абай» ғылыми - көпшілік журналын шығаруға (Ж. Аймауытовпен бірігіп) атсалысады.

**2 - жүргізуші:**

 1919 жылы — Семей губревкомының жанынан ашылған қазақ бөлімінің қызметкері, 1. 1920 жылдың ақпанынан бөлім меңгерушісі. «Қазақ тілі» газетінің ресми шығарушысы болып тағайындалады.

**Шұғыла**: 1921 жылы Семей облревкомының төралқа мүшесі, атқару комитетінің төрағасы қызметін атқарады. 1921 жылғы қараша айында Қазақ АКСР - і ОАК - нің төралқа мүшелігіне сайланып, онда саяси хатшы міндетін атқарып, кадр мәселесімен айналысады. Мұхаңның «Еңбекші қазақ» газетіне басшылық жасайтын тұсы да осы кезеңмен дәлме - дәл келеді.

**Нұрсәуле**: 1923 жылы Ленинград университетінің қоғамдық - ғылымдар факультетіне, әдебиет - лингвистика бөлімінің славян - орыс секциясына түседі. М. Әуезов көркем әдебиеттен сабақ береді, әрі «Шолпан», «Сана» журналдарында қызмет істейді.

**Гүлсезімі**: Орта Азия мемлекеттік унивирситетінің тюркология кафедрасына аспирантураға түсіп, сол кезде қазақ халық ағарту институтында орыс және қазақ әдебиет пәндерінің оқытушысы болып қызмет атқарды. Қазақтың мемлекеттік университетіне ауысты да, оның жалғастығы өмірінің соңына дейін үзілмеді.

**Айсәуле:** «Москва, как много в звуке этом» - дегендей М. Әуезов өмірінде Мәскеу университетінің орны ерекше. Өзін Мәскеу студенттері алғашында салқын қабылдайды. Бірақ шын тұлпар шабысына біртіндеп барып енеді емес пе? Академик Виноградов өз кезегін Әуезовқа ұсынып, студенттермен бірге отырып тыңдайды. Бұл кезең Әуезовты ерекше ширықтырғандай еді.

 **Ән «Желсіз түнде жарық ай» Жібек пен Құралай**

**1 - жүргізуші**:

 Мұхтардың әдебиеттің жауһарларына қалам тербеуі - Абайды зор биікке балауында, Абайды шың санауында.

**2 - жүргізуші**:

 Бала кезгі арман, Абайдың өлеңдері, Абайдың қарасөздері арқылы есейгенде шын армандарға ұласып жатты.

/Абай өлеңдерін сахнаға шығып мәнерлеп оқиды /сазды әуен ойнап тұрады/.

 Шұғыла, Аяулым,

Құралай,Асылзат

 **Би «Қыздар тобы»**

**1 - жүргізуші:**

 Ұзақ зерттеп, кең тыныспен кіріскен «Абай жолы» романдарын Мұхтар он бес жылға жуық жазады. Жазушының өзі айтқандай, «Абай» және «Абай жолы» романдарын жазу – жазушының шығармашылық өміріндегі сүйікті ісіне айналады.

**2 - жүргізуші**:

 Абай жолы – халық жолы, халық жолы – Абай жолы.

 **2 - жүргізуші**:

 Эпопеядағы орталық тұлға, типтік характер – Абай. Ол – бүкіл бір халықтың рухани адамшылық келбетін елестете алатын бейне.

**1 - жүргізуші**:

 Абайдың өмір өткелдерін, әлеуметтік майдандағы әр алуан күрделі істерін оның нағыз адамдық ықыластарымен, үміт - арманымен, күйініші - сүйінішімен бірлестіре көрсету арқылы суреткер оның тұлғасын типтік характер дәрежесіне көтерді, ақын, ойшыл, қоғам қайраткерінің асыл бейнесін жасады.

**1 - жүргізуші**:

 Абайды үлгі - өнеге тұтып, қазаққа Абайдай дана туралы керемет шығарманы жазып қалдырды.

**2 - жүргізуші**:

 Өзінің естеліктерінде жазғандай, әкесі оған бала кезінен Абайды үлгі тұтушы еді, шығармаларының қайнар бұлағынан сусындатушы еді.

**1 - жүргізуші**:

 Сол бір бала Абайдың бейнесі Мұхтарға да биік мұнардай елестетуші еді. Назарларыңызға «Абай жолынан» көрініс - «Абай оқудан қайтқанда».

/**Абай оқудан қайтқанда – көрініс**/

 **1 - жүргізуші**:

 Ол 1961 жылы 27 маусымда Мәскеу қаласындағы Кремль ауруханасында операция кезінде қайтыс болды.

 Қазағымның дара ұлы, дана ұлы маңдайға сыймай кетті.

**2 - жүргізуші:**

 М. Әуезов - жомарт табиғаттың жарық дүниеге тым сараң сыйлайтын біртуары. XIX ғасырдың асқар белі Абай болса, ХХ ғасырдың заңғар биігі - Мұхтар Әуезов.

**1 - жүргізуші:**

 Қанша ғасыр өтсе де, қанша дәуір өтсе де қазаққа саралап берген Абай жолы жалғаса береді.

**2 - жүргізуші**:

 Өлді деуге бола ма айтыңдаршы, өлмейтұғын артына сөз қалдырған, Мұхтардай ұлылар мәңгі жасайды.

**Ән «Самға» Гүлсезім**

**1 - жүргізуші**:

 Құрметті қонақтар, әлемге Абайдай дананы танытып, өзі де қайталанбас бірегей тұлға болып танылған Мұхтардай ұлыға арналған ашық тәрбие сағатымыз осымен тәмамдалды. Қош сау болыңыздар!